[{"text_idx": "#000000", "text": "Nahiz eta autoedizio-munduan Macintosh ordenadoreek abantaila nabarmenak erakutsi, ordenadore pertsonala erosteko unean badirudi orain arte IBMren PCetara jo izan dela, hauen eta Macintosh-en arteko prezio-diferentzia dela medio."}, {"text_idx": "#000001", "text": "Ordenadore pertsonalak hartzen ari diren pisuaz oharturik, Apple eskaintza berri batekin dator eta oraingo honetan benetan prezio harrigarriekin gainera. Hiru eredu aurkeztu ditu: Macintosh Classic da sinpleena eta 99.000 pta.tan lor daiteke; Macintosh LC koloreekin lan egiteko eta Macintosh II familiako ordenadore merkeago bat, Macintosh IIsi."}, {"text_idx": "#000002", "text": "Macintosh Classic-ek bi konfigurazio posible ditu:"}, {"text_idx": "#000004", "text": "Eredurik berriztatzaileena Macintosh LC izan daiteke; aurreko koloretako ekipoekin konparatuz %60ko beherapena bait du. Testuak eta koloretako grafikoak konbina daitezke, soinua sartzea onartzen du eta Apple II familiarekin bateragarri da. Classic-en abiadura bikoitza du eta 2 Mb-eko RAM memoria (10 Mb-eraino heda daiteke) 1,4 Mb-eko disko-unitatea eta 40 Mb-eko disko gogorra ditu."}, {"text_idx": "#000005", "text": "Eredu hau datorren urtearen otsaila aldera egongo da eskuragarri eta 235.000 pta. balioko du."}, {"text_idx": "#000006", "text": "Hiruretan handiena Mac IIsi dugu; Mac IIcx-en parekoa. 256 kolorekin edo gris-mailarekin egin daiteke lan eta soinua sartzeko aukerak ere ematen ditu. 20 Mhz-eko abiadura du eta ondoko hiru konfigurazio hauek eskaintzen dira:"}]